《夏夜对月》
宋代·苏辙

大火直南方，万物委炉炭。
微雪吐凉月，中夜初一浣。
老人气如缕，枕簟亦流汗。
披衣绕中庭，星斗嘒相粲。
鸣蜩思清露，抱叶一长叹。
栖鹊亦未安，绕树再三转。
我生仰田食，候雨占云汉。
枵然未可期，无食终谁怨。
褰帷竟不寐，夜气净如练。
爱之不忍触，惟恐朝来散。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。